*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*200. számú előterjesztés*

Bátaszék Város Önkormányzat Képviselő-testületének 2024. november 27-én

16 órakor megtartandó ülésére

Tájékoztató a BÁT-KOM 2004 Kft. 2024. évi 1-9 havi gazdálkodásának helyzetéről, valamint a Kft. üzleti tervének módosítása

|  |
| --- |
| **Előterjesztő:** Pap Péter ügyvezető**Készítette:** Pap Péter ügyvezető**Törvényességi ellenőrzést végezte:** -----------------------**Tárgyalja:**PG Bizottság 2024.11.26.Felügyelő Bizottság 2024.11.21. |

# *Tisztelt KépviselŐ-testület!*

 A BÁT-KOM 2004 Kft. idei évi üzleti tervét az elvárásoknak megfelelően rendkívüli megszorításokkal terveztük. Mind a személyi juttatások, mind a dologi költségek terén erősen takarékos gazdálkodást terveztünk. A feladatok terén megjelentek új területek, melyeknél nem rendelkeztünk megfelelő tapasztalattal.

A vonatkozó időszak könyvelési adatai alapján 8 millió Ft nagyságrendű a hiány. A Híd és Közút üzemeltetés területén a legjelentősebb a hiány az alultervezés és az év során jelentkező munkák okán.

A másik terület az Önkormányzati Intézmények üzemeltetése, ahol szintén nem rendelkeztünk a megfelelő tapasztalattal, valamint ezen a területen is jelentkeztek nem tervezett munkák. Itt még jelentősen rontotta a pénzügyi helyzetet az energia terén bekövetkezett költségnövekedés.

Az Uszoda üzemeltetés területén az energia költségek csökkenése kompenzálta a jelentős vízdíj emelkedést.

 Az üzleti terv más területein a tervezettek szerint alakultak az eredmények.

 A hátralévő időszakára vonatkozóan, a rendelkezésünkre álló információk alapján a szokásosan elvárt eredmény elérése céljából forrás kiegészítésre van szükség, melyből kifolyólag további 14 millió Ft támogatásra van szükség.

Az 1-9. havi gazdálkodás adatait a mellékelt táblázatok mutatják.

Javaslom a Tisztelt Képviselő-testületnek a tájékoztató elfogadását az 1. sz. határozati javaslat szerint.

Az 1-9. havi gazdálkodás eredménye, valamint az általunk kalkulált ez évi gazdasági események várható hatásai alapján javaslom az üzleti terv módosítását. A tervet takarékos gazdálkodással-rendkívüli események nélkül- teljesíthetőnek tartjuk.

Az üzleti terv módosítás részleteit a mellékelt táblázatok mutatják.

Javaslom a Tisztelt Képviselő-testületnek az üzleti terv módosítását 2. sz. határozati javaslat szerint.

**1.sz. H a t á r o z a t i j a v a s l a t :**

**BÁT-KOM 2004. Kft. 2024. évi 1-9 havi gazdálkodásáról szóló tájékoztató elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2024. évi 1-9 havi gazdálkodásáról szóló tájékoztatóját elfogadja.

*Határidő:* 2024. november 30.

*Felelős:* dr. Firle-Paksi Anna aljegyző

(a határozat megküldésért)

*Határozatról értesül:* BÁT-KOM 2004. Kft.

 irattár

**2. sz. H a t á r o z a t i j a v a s l a t :**

 **A BÁT-KOM 2004. Kft. 2024. évi üzleti tervének módosítására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2024. évre vonatkozó üzleti terv módosítását

1. ***276 638 682.- Ft tervezett bevétellel,***
2. ***276 629 251.- Ft tervezett kiadással és***
3. ***9 431.- Ft tervezett eredménnyel***

elfogadja.

*Határidő:* 2024. november 30.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

irattár

A módosított üzleti terv elfogadásával a kft. önkormányzattal fennálló közfeladatellátási szerződését is szükséges módosítani, ehhez az alábbi határozati javaslat elfogadását javasoljuk:

**3. sz. H a t á r o z a t i j a v a s l a t :**

**a BÁT-KOM 2004 Kft.-vel megkötött közfeladat-ellátási szerződés VII. számú módosításának jóváhagyására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva –

1. a BÁT-KOM 2004 Kft.-vel 2023. február 9-én megkötött közfeladat- ellátási szerződés VII. módosítását – a határozat melléklete szerinti tartalommal – jóváhagyja,
2. a 14.000.000 Ft többletforrást az önkormányzat 2024. évi költségvetésének általános tartaléka terhére biztosítja;
3. felhatalmazza a polgármestert a szerződés aláírására.

*Határidő:* 2024. november 27.

*Felelős:* Dr. Bozsolik Róbert polgármester

 (a szerződés aláírásáért)

*Határozatról értesül:* Pap Péter ügyvezető

 Bátaszéki KÖH pénzügyi iroda

 irattár

Javasoljuk a Képviselő-testületnek, hogy a többi intézményhez, a másik gazdasági társasághoz hasonlóan a BÁT-KOM 2004. Kft. ügyvezetője részére is állapítson meg jutalmat a képviselő-testület bruttó 250.000 Ft összegben a kft. 2024. évi üzleti tervének terhére.

**4. sz. H a t á r o z a t i j a v a s l a t :**

**BÁT-KOM 2004. Kft. ügyvezetője 2024. évi jutalmazásának jóváhagyására**

Bátaszék Város Önkormányzata Képviselő-testülete a BÁT-KOM 2004. Kft. Felügyelőbizottsága javaslatát elfogadva – a 122/2015.(V.27.) önkormányzati határozattal jóváhagyott Javadalmazási Szabályzat 1. pontjában rögzített hatáskörében eljárva –, Pap Péter ügyvezetőt a 2024. évben végzett munkája elismeréseként a bruttó 250.000.- Ft összegű jutalomban részesíti a Kft. 2024. évi üzleti tervének terhére.

*Határidő:* 2024. november 30.

*Felelős:* dr. Firle-Paksi Anna aljegyző

(a határozat megküldésért)

*Határozatról értesül:* BÁT-KOM 2004. Kft. ügyvezetője

 irattár